A Hard Day's Night
A Hard Day's Night est pellicula comica anno 1964 ad spectatores delata, quam disponendam curavit Ricardus Lester, moderator Anglicus. Qua pellicula de uno die gregis The Beatles narratur, cum id agebatur, ut cantores gregis, duce Norm apparitore, in theatrum se conferrent, cantiones suas repeterent fautricibusque agerent. Sed varia necopinata accidunt, unde effectus comici conflantur. Personas huius pelliculae agunt: Ioannes Lennon se ipsum agens Paulus McCartney se ipsum agens Georgius Harrison se ipsum agens Ringo Starr se ipsum agens Wilfrid Brambell: John McCartney, avus Pauli Normannus Rossington: Norm Ioannes Junkin: Shake Victor Spinetti: moderator cinematographicus televisionis Anna Quayle: Millie Deryck Guyler: militiae inspector Ricardus Vernon: vir in tramine Tractus sonorum huius pelliculae eodem anno in albo eiusdem nominis divulgatus est.